Muhu, Pöide ja Orissaare luteri koguduste õpetaja Urmo Saks lahkub pärast jõule perekondlikel põhjustel, asudes elama Soome. "Eks ta praegu ole ikkagi permanentne lahkumine, mitte mingi ajutine nii-öelda tööleminek," ütles Urmo Saks Oma Saarele, lisades, et Soomes ta otseselt vaimulikuna tööle ei hakka. Ka ei osanud Saks veel öelda, kes hakkab tulevikus tema praeguste koguduste hingekarjaseks. "See otsus tuleb Tallinnast kirikuvalitsuse poolt, et mis nendest edasi saab.  Kohe kindlasti ei jää nad teenimata, aga kes, kuidas ja mismoodi, selgub tõenäoliselt detsembrikuu jooksul," lausus ta.